SYNG MED EVA
2026-04-09 18:30 - 21:00 UTC | Trekanten
“At synge gør os glade! Og at synge sammen giver glæde og energi i hele kroppen”.

Vidste du, at sang er ren sundhed?
Når du synger, trækker du vejret dybt, frigiver lykkehormoner og mærker ro i kroppen. Og synger du sammen med andre, styrkes både fællesskab og hjerte. Og du lever længere

Kom og syng med. Sådan siger Eva, der elsker at synge sammen med andre og lover humøret bliver højt, og lungerne bliver fyldte med de bedste fællessange.

Det koster 20 kr. at deltage.
Vi glæder os til at synge med dig 🙂

AFLYST - MusikBingo med menu: Vind et luksus weekend cruise til Bergen
2026-04-09 18:00 - 21:00
Så er der atter Musik Bingo på Trekanten – nu med bingomenu:
Vi spiser sammen, og vi spiller sammen og vi synger sammen.
Meeeen selvom det er nok bare at være med – så er der altså også store præmier at vinde.
Fx flere weekend cruises for 4 personer med kahyt til Bergen – eller en vinterbadetur et valgfrit sted ved Limfjorden….
Der er også masser af kaffe, vin, lækre håndklæder og meget andet. Lad lykkehjulet bestemme…
Køkkenet serverer buffet med kødfulde og vegetariske, lune og kolde retter, salater, noget med kartoffel, rodfrugter og sylt, knas og hjemmebagt brød.
Bingo med menu incl. 3 plader – kun kr. 199,-
Flere plader kan tilkøbes på stedet – á kr 30,-
Der er gevinster på 1 række – 2 rækker og pladen fuld.

Musikken spiller alle de største og fedeste hits fra 80’erne, 90’erne, 00’erne og 10’erne.
Det er Johnny og Annika, arrangørerne bag Musik & Livskvalitet der gæster Trekanten med det helst store bingoshow i samarbejde med cafeen – denne gang for ALLE.

Vi glæder os til at se dig på Trekanten.

Trylleskole - lær at trylle
2026-04-09 16:45 - 18:30, 2026-03-26 16:45 - 18:30
Lokale 4Yderligere oplysninger Nordjysk Trylleklub:https://trylleklubben.dk/
På et par timer kan du lære et simpelt trick eller to og være klar til at imponere venner, familie og kollegaer. Men hvis du vil fordybe dig, er der tricks og teknikker, det kan tage måneder eller endda år at lære. Selv når du mestre teknikken i et trick, kan der være lang vej til en god og underholdende præsentation for et publikum. Tricket er ”kun” teknik; den bærende del er entertainment (teater og skuespil).
Nordjysk Trylleklub er både for dig, der har trylleri som hobby, og for dig, der er professionel.

Gå med Aage - Torsdag
2026-04-09 10:00 - 11:00, 2026-03-26 10:00 - 11:00
Gåtur med Sundhedsformidler Aage i Aalborg Øst
En daglig gåtur har længe været en vane for Aage. Han går fordi han får det bedre af bevægelse, og holder motivationen oppe ved at være ude hver dag.
Som Sundhedsformidler vil Aage gerne invitere dig med på sine gåture, så du kan komme med ud og bevæge dig, og fordi det især er dejligt at gå sammen med andre.
Aage går hver mandag kl. 10.00-11.00 og torsdag kl. 10.00-11.00, hvor man møder op foran Trekanten ved Astrupstien/Kulturtorvet. Vi afslutter med gratis the og kaffe på Trekanten Kulturhus.
Rigtig god gåtur!

Tilbuddet er til dig, som…
Tilbuddet er til alle, der har lyst til at gå en tur med andre.
Der bliver taget hensyn til dem, der deltager i forhold til tempo og længden på turen.

SOCIAL DINING - med Færøsk tema
2026-04-08 17:30 - 19:30
Kom og få en lille forsmag på Færøerne:

Fra kl. 17.30 kan du ankomme, købe drikkevarer, dække bord og finde dig til rette med de andre deltagere. Vi synger også en færøsk fællessang, hvor pianisten Jesper Lundegaard spiller til.Kl. 18.00 bliver maden serveret, når alle deltagere er ankommet.

Efter spisningen vil 2 færinger tage os i hånden og indvie os i den færøske dans, hvor alle kan være med.Aftenen krydres med flere færøske fællessange.

Menu:Stegt kylling eller grønsags delle – ovnbagte bouillon kartofler med porre, gulerod og persille drys – skysovs med karry.Til den gratis kaffe/the får du en dessert med kiksebund, yoghurt fløde creme toppet med jordbær/rabarber kompot.
Pris 95/45 for børn u. 12 år.

Æblehaven - vi broderer til Trapholt
2026-04-08 16:30 - 18:30
4. marts i år lancerede Trapholt museets 11. store fællesskabte kunstværk: I projektet ’Æblehaven’ inviterer de nu folk fra hele Danmark til at bidrage til et gigantisk kunstværk af kunstner Louise Hindsgavl i samarbejde med brodøse Karen Marie Dehn.
I projektet vil vi sammen brodere så mange forskellige æbler som muligt fra Danmark og resten af verden.
Som deltager broderer du et æble, der kommer fra den egn eller det land, som din familiehistorie har rødder i.
Vi mødes fem gange i Minimakerspace ved biblioteket. Her har vi allieret os med Anne Asferg fra Tilles Broderi, som kommer med faglig sparring, ideer og materialer, der kan købes.
Der bliver en deltagerbetaling på 100 kr. som tilskud til den faglige sparring. Derudover er materialer for egen regning. Tilmeldingslinket gælder alle fem gange.
PROGRAM
Onsdag d. 8/4, kl. 16.30-18.30: Opstart
Opstart og introduktion til projektet
Vi ser på æbler, og hjælper hinanden med at zoome ind og skitsere
Anne kigger forbi med materialer, der kan købes via MobilePay
Onsdag d. 22/4, kl. 16.30-18.30: Vi broderer sammen
Workshop, hvor Anne Asferg bidrager med faglig sparring på broderiprojekterne
Onsdag d. 6/5, kl. 16.30-18.30: Vi broderer sammen
Workshop, hvor Anne Asferg bidrager med faglig sparring på broderiprojekterne
Onsdag d. 20/5, kl. 16.30-18.30: Vi broderer sammen
Vi hjælper hinanden med broderiprojekterne
Onsdag d. 3/6, kl. 16.30: Afslutning
Vi beundrer værkerne, får pakket og klargjort til at sende til Trapholt.
Evt. fællesspisning
Kunstværket vil stå klar i Trapholts nye skulpturlounge, når museet genåbner i marts 2027.
Se mere om projektet på Trapholts hjemmeside her

Makerspace9220 - onsdag
2026-04-08 16:00 - 21:00, 2026-04-01 16:00 - 21:00, 2026-03-25 16:00 - 21:00
Her har du mulighed for at omsætte dine idéer og projekter til et fysisk produkt via 3D-printere og lasercuttere. Du kan arbejde med robotter, broderimaskiner, varmepresser til tekstilfolie, powertools og mange andre spændende og kreative værktøjer.
Læs mere

Dans med Anna - hver onsdag
2026-04-08 13:00 - 15:00, 2026-04-01 13:00 - 15:00, 2026-03-25 13:00 - 15:00
Vi danser Linedance, sommetider i grupper.Bare mød op. Det er gratis at deltage.Bagefter dansen er der ofte nogle, der har lyst til at købe en kop kaffe og hygge i cafeen.
OBS: Ingen Linedance i U.42.

Frirum
2026-04-08 10:00 - 13:00, 2026-04-01 10:00 - 13:00, 2026-03-25 10:00 - 13:00
Pia og Dorte-Marie fra De frivillige 9220 har etableret et fristed til dig 18+ på Trekanten, der vil lave håndarbejde sammen med andre.
Tag dit håndarbejde eller andet kreativt med og få nogle fornøjelige sociale timer sammen med andre.
Gratis

Gå med KISS-Kultur, Idræt, Socialt Samvær
2026-04-08 10:00 - 11:00, 2026-04-01 10:00 - 11:00, 2026-03-25 10:00 - 11:00
Socialt fællesskab omkring Kultur og Bevægelse pakket ind i sundhed. Heraf navnet: KISS – Kultur, Idræt, Socialt Samvær
Vi mødes hver onsdag kl. 10:00 på Kulturtorvet (foran Trekanten) Aalborg Øst.
Vi starter med en gåtur rundt i kvarteret på ca. 3-5 km. inden vi drikker kaffe omkring kl. 11:00. på Trekanten.
Det er gratis og kræver ingen tilmelding. ALLE er velkomne….
Kontakt: Brian Rohde 31990229

Strik dig glad med Hanne
2026-04-07 15:00 - 17:00, 2026-03-31 15:00 - 17:00, 2026-03-24 15:00 - 17:00
Har du lyst til at lære at strikke helt fra bunden, eller har du brug for hjælp til at komme videre med dit strikkeprojekt?
Så kan du få hjælp af Hanne, der selv har strikket siden hun var 8 år og stadig strikker hver dag med stor glæde.
Denne glæde og erfaring giver Hanne gerne videre til dig, der måske mangler et kærligt skub til at komme i gang, læse en opskrift eller strikke videre på et kuldsejlet projekt.
Vi mødes i Trekantens hyggelige cafe. Hanne har garnrester, som du frit kan plukke af. Medbring dine egne strikkepinde.
Det er gratis at deltage.

Krea med Tine hver tirsdag
2026-04-07 13:00 - 15:00, 2026-03-31 13:00 - 15:00
Hver Tirsdag klokken 13 – 15 i MiniMakerspace holder Tine Kreativ workshop i Trekanten Mini -Makerspace.
Det er lige overfor biblioteket.
Alle er velkomne og det er gratis at deltage.
Du kan vælge at arbejde sammen med andre, eller i fred og ro for dig selv i “Solsikkehjørnet”.
Der er masser af materialer på stedet, det eneste du skal gøre er, at dukke op.
Gratis – ingen tilmelding

Makerspace9220 - mandag
2026-03-30 16:00 - 21:00
Her har du mulighed for at omsætte dine idéer og projekter til et fysisk produkt via 3D-printere og lasercuttere.
Du kan også arbejde med robotter, broderimaskiner, varmepresser til tekstilfolie, powertools og mange andre spændende og kreative værktøjer. Du betaler kun for materialerne.
Læs mere på Makerspace 9220’s hjemmeside.

Gå med Aage - mandag
2026-03-30 10:00 - 11:00

Forfatteren og forlæggeren: Kristina Stoltz og Jacob Søndergaard - AFLYST
2026-03-26 17:00 - 18:45
Arrangementet er aflyst afa Folkeuniversitetet.

Hunden - Mere end et kæledyr
2026-03-25 19:00 - 20:45
Hunde har været en del af vores liv i over 30.000 eller måske endnu længere, og har haft mange forskellige roller. Både helt lavpraktiske som at hjælpe os med at holde varmen i de lange vinteraftener og holde bestanden af mus og rotter nede. Men også som jagthunde, vagthunde, fødekilde, trækdyr, statussymboler, underholdning, som støtte og hjælp, endda som terapidyr – men den vigtigste rolle er nok at indgå som en helt naturlig del af vores husstand – som et familiemedlem.
Hundens stamfar er ulven, men hunden er ikke længere en ulv, den har fundet sin helt egen niche sammen med os. Vi har udvalgt og avlet på hunde med netop de egenskaber som vi vægter højst, så de passer til de opgaver de skal løse for os. Det var i lang tid det vigtigste – altså den funktion hunden skulle udfylde. I de sidste 150 år har hundes udseende fået en større betydning for os. Man kan roligt sige, at der findes hunde for enhver smag, og med tiden har vi fremavlet hunde med temmelig ekstreme træk.
Selvom hunde ikke længere ligner ulve, og er tilpasset et liv sammen med mennesker, så har de en masse hundebehov de skal have opfyldt for at få et godt hundeliv.
Jo mere vi forstår, hvilke fantastiske dyr hunde er og hvor vildt det er, at vi kan få lov at gøre dem til en del af vores familier, des sjovere er det – ikke mindst for hundene.
Underviseren, Karen Thodberg, er aktuel med bogen ‘Hunde’, en Tænkepause fra Aarhus Universitetsforlag.
Trekantens Cafe tilbyder forfriskninger både før og efter..

Foredrag med smerteforsker: Bliv klogere på muskelgigt o.a
2026-03-24 17:00 - 19:00
Kom med til et spændende foredrag, hvor Jonathan Vela, smerteforsker og reumatolog, vil hjælpe os med at blive klogere på muskelgigt (polymyalgia rheumatica) og kæmpecelle karbetændelse (giant cell arteritis) – to inflammatoriske sygdomme, der ofte rammer ældre voksne.
I foredraget vil vi få viden om symptomer, diagnosticering og behandling, herunder hvordan moderne billeddiagnostik kan forbedre præcisionen af diagnosen.
Desuden vil vi få indblik i, hvorledes og hvordan sygdommene påvirker kroppen, og hvad vi selv kan gøre for at leve godt med disse sygdomme.
Jonathan Vela arbejder til dagligt i reumatologisk afdeling på Aalborg Universitetshospital, hvor han bl.a. diagnosticerer og behandler mennesker med kæmpecelle karbetændelse og muskelgigt.
Foredraget finder sted TREKANTEN – Bibliotek og Kulturhus, Sebbersundvej 2A, 9220 Aalborg Øst klokken 17.00 til 19.00.

Tilmelding via Gigtforeningens hjemmeside under ”Det sker” eller direkte via NemTilmeld www.gigtforeningenaalborg.nemtilmeld.dk
Pris: 60 kr. for medlemmer af gigtforeningen og 100 kr. for ikke medlemmer.

Der vil være mulighed for at købe drikkevarer, kager, boller, smørrebrød i Café Trekanten inden foredraget starter (https://trekanten.info/cafe/)
